แม่น้องเกด นำทีมญาติผู้เสียชีวิต มอบของขวัญ-คำขวัญให้ กองทัพ
9 ม.ค.55 เวลาประมาณ 13.00 น.ที่กองบัญชาการกองทัพบก ถนนราชดำเนินนอก กลุ่มญาติผู้เสียชีวิตจากเหตุการณ์เม.ย.-พ.ค. 53 เข้าพบนายประยุทธ์ จันทร์โอชา ผบ.ทบ. เพื่อมองของขวัญปีใหม่ โดยมี พ.ท.วิศาล ศิริชัย นายทหารเวรชั้นผู้ใหญ่ เป็นตัวแทนรับของขวัญจากกลุ่มญาติ พร้อมระบุว่าจะดำเนินการส่งต่อให้ถึง พล.อ.ประยุทธ์ทั้งนี้ ของขวัญที่กลุ่มญาติมอบให้นั้นเป็นรูปถ่ายของนางสาวกมนเกด อัคฮาด ถ่ายคู่กับพล.ต.ขัตติยะ สวัสดิผล หรือ เสธ.แดงนางพะเยาว์ อัคฮาด มารดานางสาวกมนเกด อัคฮาด พยาบาลอาสาที่เสียชีวิตในวัดปทุมวนาราม กล่าวว่า อยากให้นายประยุทธ์ได้ตั้งของขวัญชิ้นดังกล่าวไว้บนโต๊ะทำงานเพื่อเตือนใจ เพราะท่านเป็นส่วนหนึ่งที่มีหน้าที่ปกป้องคนในชาติ รวมถึงผู้เสียชีวิตทั้ง 91 ศพได้เสียชีวิตภายใต้การบังคับบัญชาของท่านก็เป็นคนในชาติด้วยจึงอยากให้ ท่านช่วยรับผิดชอบนอกจากนี้ตลอดทั้งสัปดาห์นี้ ตนและญาติผู้เสียชีวิตจะเดินสายมองของขวัญสวัสดีปีใหม่ให้กับบุคคลที่เกี่ยว ข้องหรือที่ต้องมีส่วนรับผิดชอบต่อการเสียชีวิตทั้ง91ศพ ซึ่งมีกำหนดการดังนี้วันอังคารที่ 10 ม.ค. จะไปที่กระทรวงกลาโหม เพื่อมอบของขวัญให้แก่นายยุทธศักดิ์ ศศิประภา รมว.กลาโหมวันพุธที่ 11 ม.ค. จะไปที่รัฐสภา เพื่อมอบของขวัญให้นายอภิสิทธิ์ เวชชาชีวะ และนายสุเทพ เทือกสุบรรณวันพฤหัสบดีที่ 12 ม.ค. จะไปที่สำนักงานคณะกรรมการป้องกันและปราบปรามการทุจริตแห่งชาติ (ปปช.) เพื่อมอบของขวัญให้นายวิชา มหาคุณวันศุกร์ที่ 13 ม.ค. จะไปที่ทำเนียบรัฐบาล เพื่อมอบของขวัญให้นายเฉลิม อยู่บำรุงรองนายกฯนางพะเยาว์ ยังมอบคำขวัญให้กับกองทัพบกในปีนี้ด้วยว่า ใช้ปืนให้น้อยลง ใช้สมองให้มากขึ้น พร้อมระบุว่า หวังว่างานวันเด็กนับจากนี้ไป ทหารจะไม่นำรถถังหรือปืนมาให้เด็กเล่นอีกต่อไป 
 9 ม.ค.55 เวลาประมาณ 13.00 น.ที่กองบัญชาการกองทัพบก ถนนราชดำเนินนอก กลุ่มญาติผู้เสียชีวิตจากเหตุการณ์เม.ย.-พ.ค. 53 เข้าพบนายประยุทธ์ จันทร์โอชา ผบ.ทบ.
กมนเกด อัคฮาด,กองทัพ,การสลายการชุมนุม 10 เม.ย. – 19 พ.ค. 2553,นปช.,นักข่าวพลเมือง,ประยุทธ์ จันทร์โอชา,พะเยาว์ อัคฮาด,เสื้อแดง